Munroe Bergdorf

Munroe Bergdorf (Londres, Ingalaterra, 1987ko irailaren 11) britainiar emakumezko modelo transgenero, DJ eta transexualen aldeko eta arrazakeriaren aurkako ekintzailea da.

 Biografia 
Ian Bergdorf jaiotza-izenaz, gizon jaio bazen ere, bere burua emakumetzat izan du beti. Aita jamaikarra eta ama ingelesa ditu. Oso nerabezaro gogorra bizi izan zuen, zeren eta hura zihoan gizonezkoentzako eskolan bullyinga eta jipoiak jasan baitzituen.

Ingelesa ikasi zuen Brightongo Unibertsitatean. 24 urte zituenean genero trantsizioa egitea erabaki zuen eta DJ ikasteari ekin zion.

Trantsizioa egiten ari zenean bortxatu zuten. Nahiz eta salaketa jarri, poliziak ez zuen inoiz bere erasotzailea aurkitu. Eraso horrek aktibismoan gero eta gehiago engaiatzera eraman zuen.

2017ko abuztuan L'Oréal Paris kosmetika-etxearen Erresuma Baturako All Worth It izeneko kanpainaren irudi izan zen. 2017ko irailaren 1ean L'Oréal Parisek Bergdorf kanporatu zuen honek Facebook sare sozialean jarri zuen argitalpen polemiko batengatik, zeinean pertsona zurien arraza-indarkeria salatzen zuen. Orduan, Bergdorfek esan zuen argitalpena testuingurutik atera zutela eta gaineratu zuen adierazpenok aurreko hilabetean zuri supremazistek Charlottesvillen egin zuten manifestazioaren aurkakoak zirela.

Gaur egun Illamasqua eta Missguided markentzat egiten du lan modelo. Horrez gain, arrazakeria kutsua duen publizitatearen aurka dihardu.

 Filmografia 
 Filmak 
 Urtea Filma Rola Oharrak 2016 Almost Saw the Sunshine Rachel Film laburra 2017 Fee  Film laburra

 Erreferentziak 

Kategoria:Erresuma Batuko modeloak
Kategoria:Erresuma Batuko DJak
Kategoria:Emakume transgenero eta transexualak